סריול ללנדי

סריול ללנדי (שם מדעי: Seriola lalandi) הוא מין של דג ים ממשפחת הצניניתיים מהסוג סריול, בו המינים הגדולים ביותר במשפחה. הוא מצוי בטבע במי האוקיינוסים של חצי הכדור הדרומי, אף שבעבר חשבו שהוא מצוי בכל האוקיינוסים. עם זאת לעיתים הוא נודד צפונה עד חצי הכדור הצפוני. לא ידוע עליהם הרבה והם לא נצפים הרבה בטבע. הצנינית הוגדרה בשנת 1833 ושמה המדעי נקרא ע"ש החוקר הצרפתי פייר אנטואן דלאלנד .

מאפיינים 
הבוגרים חיים סביב איים מרוחקים, הרי מצולה ובשוניות מבודדות, כרי אצות קלפ או קרקעות סלעיים בעומק שבין 3 ל-825 מטרים.

הסריול הוא דג גדול המגיע לאורך של עד 180 סנטימטרים, והפרטים הגדולים ביותר הגיעו לאורך 250 סנטימטרים ולמשקל של 96.8 קילוגרם, מה שהופך אותו לאחד מגדולי הצניניות. הוא יכול לחיות עד 12 שנה בטבע. הסריול מזכיר במראהו מעט סלמון, והוא בעל גוון כחול בהיר עם פס דק לאורך צידי הגוף והבטן לבנה, הסנפירים צהובים והזנב צהוב בעל אונות רחבות וחזקות והוא חסר את סנפירי השת הארוכים של מרבית הצניניות. הסנפירים הגביים פרוקים ונמוכים, אך יכולים להזדקף בעת שחייה מהירה. הראש גדול ומעוגל עם עיניים גדולות בצבע צהוב.

דג זה הוא טורף של דגי גרם, סרטנאים ודיונונים המרחפים במים, אחריהם הוא עט במהירות גבוהה. לעיתים די נדירות הוא מצוי בחבורה קטנה הניזונה יחדיו.

הסריול נידוג כדג מאכל ומספר מדינות כמו ניו זילנד, ארצות הברית, צ'ילה, יפן ודרום אוסטרליה מגדלים דגים אלה בחקלאות ימית רווחית. הסריול איננו מצוי בסכנה בגלל הדיג.

קישורים חיצוניים

הערות שוליים

בעלי חיים שתוארו ב-1833
טקסונים שתוארו בידי אשיל ולנסיין
מגה-פאונה של האוקיינוס ההודי
מגה-פאונה של האוקיינוס השקט
צניניתיים